**ԱՄՓՈՓԱԹԵՐԹ**

**«Հայաստանի Հանրապետության 2020 թվականի պետական բյուջեի մասին օրենքում վերաբաշխում, Հայաստանի Հանրապետության կառավարության 2019 թվականի դեկտեմբերի 26-ի N 1919-Ն որոշման մեջ փոփոխություններ և լրացումներ կատարելու, Հայաստանի Հանրապետության վարչապետի աշխատակազմին գումար հատկացնելու և գնման գործընթացը կազմակերպելու մասին»** **ՀՀ կառավարության որոշման նախագծի կապակցությամբ շահագրգիռ մարմինների կողմից արված դիտողությունների և առաջարկությունների վերաբերյալ**

|  |  |  |  |  |
| --- | --- | --- | --- | --- |
| **Հ/Հ** | **Առաջարկության հեղինակը** | **Առաջարկության**  **Բովանդակությունը** | **Եզրակացություն** | **Կատարված փոփոխությունը** |
| 1. | ՀՀ առողջապահության նախարարություն | Դիտողություններ և առաջարկություններ չկան | Ընդունվել է ի գիտություն |  |
| 2. | ՀՀ աշխատանի և սոցիալական հարցերի նախարարություն | Դիտողություններ և առաջարկություններ չկան | Ընդունվել է ի գիտություն |  |
| 3. | ՀՀ ֆինանսների նախարարություն | 1.Ներկայացված վերաբաշխման կապակցությամբ առաջարկում ենք հստակեցնել նախատեսվող վերանորոգման աշխատանքների բնույթը (ընթացիկ կամ կապիտալ):  2.Ինչ վերաբերում է Նախագծի շրջանակներում նախատեսվող «նախագծերի պատրաստում, ծախսերի գնահատում» (71241200 CPV) գնման առարկայի ձեռքբերմանը, հայտնում ենք, որ ՀՀ կառավարության 19.03.2015թ․ N 596-Ն որոշման 1-ին կետով հաստատված՝ ՀՀ կառուցապատման նպատակով թույլտվությունների և այլ փաստաթղթերի տրամադրման կարգի 27-րդ կետի 1-ին ենթակետի համաձայն, շենքերի և շինությունների ընթացիկ նորոգման, ներքին հարդարման, տարածքների բարեկարգման և այլ փոքրածավալ շինարարական աշխատանքները կարող են իրականացվել կառուցապատողի կողմից առանց **նախագծման** և շինարարության թույլտվությունների:  3.Միաժամանակ հայտնում ենք, որ նախագծի 3-րդ կետում հղումներ են կատարված հիշյալ կարգի 43-րդ կետի 3-րդ ենթակետին, այն դեպքում երբ նշվածը կետը չունի 3-րդ ենթակետ:    4. Հայտնում ենք նաև, որ նախագծի փաթեթը չի պարունակում հիմնավորումներ, թե ի՞նչ պատճառով է առաջարկվում՝  - բացառել ընթացակարգերի՝ էլեկտրոնային գնումների համակարգի միջոցով կազմակերպումը, նկատի ունենալով, որ այդ պարագայում սահմանափակվում է ընթացակարգերին ցանկացած անձի մասնակցության հնարավորությունը.  - ընթացակարգերը կազմակերպել առանց պայմանագրի (կանխավճարի) և որակավորման ապահովումների կիրառման և ինչ եղանակով է պատվիրատուն կառավարելու դրանց չկիրառման պարագայում առաջանալիք հնարավոր ռիսկերը:  5. Միաժամանակ, ՀՀ կառավարության 26/12/2019թ. N 1919-Ն որոշման մեջ ոչ ֆինանսական արդյունքային ցուցանիշները և գնումների անվանացանկը ներկայացված են համապատասխանաբար 9, 9․1 և 10-րդ հավելվածներում, ուստի անհրաժեշտ է նախագծի 1‑ին կետում հղում կատարել հիշյալ հավելվածներին։ | 1. Ընդունվել է:    2. Ընդունվել է:  3. Ընդունվել է:  4. Ընդունվել է:  5. Ընդունվել է: | 1. Կատարվել է համապատասխան փոփոխություն: Նախագծում ամրագրվել է, որ վերանորոգումը լինելու է ընթացիկ։  2. Հիմնավորման մեջ նշվել է, որ «նախագծերի պատրաստում, ծախսերի գնահատում» (71241200 CPV) գնման առարկայի շրջանակներում նախատեսվում է ձեռք բերել ծավալաթերթ-նախահաշիվ, , քանի որ կատարվելու է ընթացիկ նորոգում, որի համար անհրաժեշտ է լինելու ոչ թե նախագծման աշխատանքներ այլ ծավալաթերթ-նախահաշիվ:    3. Կատարվել է համապատասխան փոփոխություն:  4.Կատարվել է հիմնավորման լրացում։ Ռիսկերից խուսափելու համար նախատեսվում է պայմանագրի կնքում։ «Նախագծերի պատրաստում, ծախսերի գնահատում» (71241200 CPV), «շենքերի, շինությունների ընթացիկ նորոգման աշխատանքներ» (45461100 CPV) գնման առարկաների ձեռքբերման շրջանակներում պատվիրատուի կողմից ընտրված մասնակիցները կունենան բնագավառում պահանջվող համապատասխան որակավորումներ՝ նշված ծառայության մատուցման և աշխատանքի կատարման դրական արդյունքը ապահովելու նպատակով։  5. Կատարվել է համապատասխան լրացում։ |
| 4. | Արդարադատության նախարարություն | 1. Հիմք ընդունելով «Նորմատիվ իրավական ակտերի մասին» օրենքի 12-րդ հոդվածի 1-ին մասի պահանջները՝ անհրաժեշտ է Նախագծի վերնագրում «Հայաստանի Հանրապետության 2020 թվականի պետական բյուջեում» բառերը փոխարինել «Հայաստանի Հանրապետության 2020 թվականի պետական բյուջեի մասին» օրենքում» բառերով: 2. Հիմք ընդունելով «Նորմատիվ իրավական ակտերի մասին» օրենքի 18-րդ հոդվածի 3-րդ մասում սահմանված պահանջները՝ անհրաժեշտ է Նախագծի նախաբանում «Հայաստանի Հանրապետության բյուջետային համակարգի մասին» բառերից հետո նշված «Հայաստանի Հանրապետության» բառերը հանել: Նույն դիտարկումը վերաբերելի է նաև Նախագծի 1-ին կետում «Հայաստանի Հանրապետության 2020 թվականի պետական բյուջեի մասին» բառերից հետո նշված «Հայաստանի Հանրապետության» բառերին: 3. Նախագծի նախաբանում «19-րդ հոդվածի 3-րդ կետին» բառերն անհրաժեշտ է փոխարինել «19-րդ հոդվածի 3-րդ մասին» բառերով՝ նկատի ունենալով այն, որ «Հայաստանի Հանրապետության բյուջետային համակարգի մասին» օրենքի 19-րդ հոդվածը բաժանված է «մասեր» կոչվող համարակալված պարբերությունների: 4. Նախագծի 1-ին կետով առաջարկվում է «Հայաստանի Հանրապետության 2020 թվականի պետական բյուջեի մասին» օրենքի N 1 հավելվածում կատարել վերաբաշխում, մինչդեռ Նախագծին կից ներկայացված N 2 Հավելվածով «Հայաստանի Հանրապետության 2020 թվականի պետական բյուջեի մասին» օրենքի N 1 հավելվածում նախատեսվում է կատարել նաև լրացում: Հաշվի առնելով վերոգրյալը՝ անհրաժեշտ Է Նախագծի 1-ին կետում և Նախագծին կից ներկայացված N 2 հավելվածում ամրագրված կարգավորումները բովանդակային առումով համապատասխանեցնել միմյանց: 5. Նախագծի 2-րդ կետով առաջարկվում է ՀՀ 2020 թվականի պետական բյուջեով նախատեսված Հայաստանի Հանրապետության կառավարության պահուստային ֆոնդի հաշվին Հայաստանի Հանրապետության առողջապահական և աշխատանքի տեսչական մարմնի կարողությունների զարգացման շենքերի և կառույցների ընթացիկ նորոգման և ապահովման նպատակով Հայաստանի Հանրապետության վարչապետի աշխատակազմին հատկացնել 8,000.0 հազ. դրամ (բյուջետային ծախսերի տնտեսագիտական դասակարգման «Շենքերի և կառույցների ընթացիկ նորոգում և պահպանում» հոդվածով)։ Այս առումով անդրադառնալով Նախագծի հիմնավորմանը, հարկ է նկատել, որ դրանով նշվում է ոչ թե ՀՀ 2020 թվականի պետական բյուջեով նախատեսված ՀՀ կառավարության պահուստային ֆոնդի հաշվին ՀՀ առողջապահական և աշխատանքի տեսչական մարմնի կարողությունների զարգացման շենքերի և կառույցների ընթացիկ նորոգման և ապահովման նպատակով Հայաստանի Հանրապետության վարչապետի աշխատակազմին հատկացնելու մասին, այլ՝ 4111 «աշխատողների աշխատավարձեր և հավելավճարներ» տնտեսագիտական դասակարգման հոդվածով նախատեսված գումարից ընդհանուր՝ 8,000,000.00 (ութ միլիոն) ՀՀ դրամ նվազեցնելու և 4251 «շենքերի կառույցների ընթացիկ նորոգում և պահպանում» տնտեսագիտական դասակարգման հոդվածին ուղղելու մասին: Ելնելով վերոգրյալից անհրաժեշտ է Նախագծի 2-րդ կետում ամրագրված կարգավորումը և Նախագծի հիմնավորումը համապատասխանեցնել միմյանց: 6. Նախագծի 3-րդ կետով առաջարկվում է թույլատրել ՀՀ վարչապետի աշխատակազմին նույն որոշման 7-րդ հավելվածով նախատեսված աշխատանքների (ծառայությունների) գնման ձև սահմանել մեկ անձից գնում կատարելու ընթացակարգը՝ հիմք ընդունելով «Գնումների մասին» օրենքի 23-րդ հոդվածի 1-ին մասի 2-րդ կետի և Հայաստանի Հանրապետության կառավարության 2017 թվականի մայիսի 4-ի N 526-Ն որոշմամբ հաստատված՝ գնումների գործընթացի կազմակերպման կարգի (այսուհետ՝ Կարգ) 23-րդ կետի 5-րդ ենթակետի «բ» պարբերության պահանջները: Նախագծին կից ներկայացված հիմնավորման համաձայն՝ *մեկ անձից գնում կատարելու ընթացակարգի կիրառման անհրաժեշտությունը պայմանավորված է այն հանգամանքով, որ մրցութային կարգով գնում իրականացնելիս նախ անհրաժեշտ կլինի ներկայացնել «նախագծի պատրաստում, ծախսերի գնահատում» ծառայության գնման հայտը, այնուհետև՝ «շենքերի, շինությունների ընթացիկ նորոգման աշխատանքներ» ծառայության գնման հայտը, և մրցույթի արդյուքում հաղթող ճանաչված մասնակցի կողմից նախագծանախահաշվային փաստաթղթերի ներկայացումից հետո միայն հնարավոր կլինի ընթացք տալ շինությունների ընթացիկ նորոգման աշխատանքներին,* ***որի պարագայում նշված աշխատանքները հնարավոր չի լինի ավարտին հասցնել մինչև 2020 թվականի դեկտեմբերի 25-ը՝*** *հաշվի առնելով գնումների ընթացակարգերով սահմանված ժամկետները:* Այս առումով հարկ ենք համարում անդրադառնալ հետևյալ կարգավորումներին.   «Գնումների մասին» օրենքի 23-րդ հոդվածի 1-ին մասի համաձայն՝  ***«1. Գնումը կարող է կատարվել մեկ անձից, եթե`***  *1) գնման ենթակա ապրանքը, աշխատանքը կամ ծառայությունը հնարավոր է ձեռք բերել միայն մեկ անձից, որը պայմանավորված է նրա հեղինակային և հարակից իրավունքներով, հատուկ կամ բացառիկ իրավունքի առկայությամբ.*  *2)* ***արտակարգ կամ չնախատեսված այլ իրավիճակի առաջացման հետևանքով ծագել է գնման անհետաձգելի պահանջ և, արտակարգ կամ չնախատեսված այլ իրավիճակից ելնելով, գնման այլ ձևերի կիրառումը ժամկետի առումով անհնար է, պայմանով, որ նման պահանջը հնարավոր չէր օբյեկտիվորեն կանխատեսել****…()»:*  Հայաստանի Հանրապետության կառավարության 2017 թվականի մայիսի 4-ի N 526-Ն որոշմամբ հաստատված՝ գնումների գործընթացի կազմակերպման կարգի 23-րդ կետի 5-րդ ենթակետի «բ» պարբերության համաձայն՝  *գնումները կարող են կատարվել օրենքի 23-րդ հոդվածի 1-ին մասի 2-րդ կետի հիման վրա՝ հետևյալ դեպքերում՝…()  պետության կարիքների համար գնումների դեպքում Հայաստանի Հանրապետության կառավարության կողմից անհետաձգելի համարված այլ դեպքերում:*  Վերոգրյալ իրավակարգավորումների բովանդակային և համադրված վերլուծությունից պարզ է դառնում, որ «Գնումների մասին» օրենքի 23-րդ հոդվածում և համապատասխանաբար նաև «Հայաստանի Հանրապետության կառավարության 2017 թվականի մայիսի 4-ի N 526-Ն որոշմամբ հաստատված՝ գնումների գործընթացի կազմակերպման կարգի 23-րդ կետի 5-րդ ենթակետում սահմանված են այն բացառիկ դեպքերը, երբ գնումը կարող է իրականացվել մեկ անձից: Գնումների գործընթացը կարգավորող և նախագծի ընդունման հիմք հանդիսացող հիշյալ դրույթների վերլուծությունից պարզ է դառնում, որ նախագծում վկայակոչված հիմքով մեկ անձից գնում կարող է կատարվել՝ ***եթե արտակարգ կամ չնախատեսված այլ իրավիճակի առաջացման հետևանքով*** *ծագել է գնման անհետաձգելի պահանջ և, արտակարգ կամ չնախատեսված այլ իրավիճակից ելնելով,* ***գնման այլ ձևերի կիրառումը ժամկետի առումով անհնար է****, պայմանով, որ նման պահանջը հնարավոր չէր օբյեկտիվորեն կանխատեսել:*  Տվյալ պարագայում անդրադառնալով նախագծին կից ներկայացված հիմնավորմանը, հարկ ենք համարում նշել, որ հիմնավորումից պարզ չէ՝ արդյոք նախագծով նախատեսված աշխատանքների (ծառայությունների) իրականացումը պայմանավորված է արտակարգ կամ չնախատեսված այլ իրավիճակի առաջացմամբ, և արդյոք գնման այլ ձևերի կիրառումը ժամկետի առումով անհնար է: Մասնավորապես՝ Նախագծի հիմնավորմամբ միայն նշվում, է, որ մեկ անձից գնում կատարելու անհրաժեշտությունը պայմանավորված է այն հանգամանքով, որ գնման այլ ձևերի կիրառման դեպքումաշխատանքները (ծառայությունները) հնարավոր չի լինի ավարտին հասցնել մինչև 2020 թվականի դեկտեմբերի 25-ը, մինչդեռ Նախագծի հիմնավորմամբ չի նշվում թե ինչով է պայմանավորված մինչև 2020 թվականի դեկտեմբերի 25-ը աշխատանքները ավարտված լինելու անհրաժեշտությունը, դրա անհետաձգելիությունը: Այս առումով հարկ ենք համարում նշել, որ գործընթացի երկարատև լինելու հանգամանքը դեռ հիմք չէ աշխատանքների իրականացումը մեկ անձից գնման ձևով նախատեսելու համար:  Ելնելով վերոգրյալից գտնում ենք, որ մեկ անձից գնում կատարելու անհրաժեշտությունը Նախագծով լրացուցիչ հիմնավորման կարիք ունի:  Միևնույն ժամանակ՝ անհրաժեշտ է Նախագծի 3-րդ կետի 1-ին և 2-րդ ենթակետերով առաջարկվող կարգավորումները վերանայել և խմբագրել՝ նկատի ունենալով այն հանգամանքը, որ Նախագծի 3-րդ կետի 2-րդ ենթակետով առաջարկվող կարգավորումը բովանդակային առումով արդեն իսկ ներառում է Նախագծի 3-րդ կետի 1-ին ենթակետում ամրագրված կարգավորումը:  Բացի այդ, Նախագծի 3-րդ կետի 1-ին և 2-րդ ենթակետերում հղում է կատարվում Կարգի 43-րդ կետի 3-րդ ենթակետին, մինչդեռ Կարգի 43-րդ կետը 3-րդ ենթակետ չունի: | 1.Ընդունվել է:  2.Ընդունվել է:  3.Ընդունվել է:  4.Ընդունվել է:  5.Ընդունվել է ի գիտություն  6.Ընդունվել է ի գիտություն: | 1.Կատարվել է համապատասխան փոփոխություն։  2.Կատարվել է համապատասխան փոփոխություն։  3.Կատարվել է համապատասխան փոփոխություն։  4.Կատարվել է համապատասխան փոփոխություն։ Նախագծում 1-ին կետով առաջարկվում է «Հայաստանի Հանրապետության 2020 թվականի պետական բյուջեի մասին» օրենքի N 1 հավելվածում կատարել վերաբաշխում և լրացում:  5.Նախագծում նշվում է գումարը հատկացնել պահուստային ֆոնդից, քանի որ 4111 «Աշխատողների աշխատավարձեր և հավելավճարներ» տնտեսագիտական դասակարգման հոդվածով նախատեսված գումարից կատարվող նվազեցումը ուղղվում է պահուստային ֆոնդ, այնուհետև պահուստային ֆոնդից ուղղվում է 4251 ««Շենքերի և կառույցների ընթացիկ նորոգում և պահպանում» տնտեսագիտական դասակարգման հոդվածին:  6.Կատարվել են համապատասխան փոփոխություններ։ Գույքը տեսչական մարմնին ամրակցվել է Կառավարության 2020 թվականի օգոստոսի 13-ի N 1342-Ա որոշմամբ, և գտնվում է ոչ բարվոք վիճակում, ինչը նախապես հնարավոր չէր կանխատեսել: Տեսչական մարմնին ամրացված վերանորոգման ենթակա տարածքներում պատուհանները կոտրված են, հատակը և պատերը միայն բետոնապատ են, չկան սանհանգույցներ, ջեռուցման համար չկան անհրաժեշտ պայմաններ, մինչդեռ առջևում ձմեռ է, ինչն էլ պայմանավորում է գործընթացի հրատապությունը։ Բացի այդ, անհատույց օգտագործման հանձնված տարածքները ոչ բարեկարգ լինելու պատճառով չօգտագործելու պարագայում միաժամանակ վճարվում են այլ տարածքների ենթավարձակալության վճարներ, որի արդյունքում առաջանում է բյուջեի լրացուցիչ բեռնվածություն: Ուստի վերանորոգված տարածքներ տեղափոխվելուց հետո ենթավարձակալության վճարներ այլևս չեն վճարվի: |